A BIZOTTSÁG 2247/2004/EK RENDELETE
(2004. december 27.)
a marha- és borjúhúságazatban egyes rendeletek, valamint a juh- és kecskehúságazatban a 3882/90/EGK rendelet hatályon kívül helyezéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre (1) és különösen annak 28. cikke (2) bekezdésére, 29. cikke (2) bekezdésére, 33. cikke (12) bekezdésére és 41. cikkére,
tekintettel a juh- és kecskehús piacának közös szervezéséről szóló, 2001. december 19-i 2529/2001/EK tanácsi rendeletre (2) és különösen annak 15. és 24. cikkére,
mivel:
(1)
A 2182/77/EGK (3), a 2173/79/EGK (4), a 2326/79/EGK (5), a 2539/84/EGK (6), a 2824/85/EGK (7), a 2271/95/EK (8), a 773/96/EK (9), a 793/97/EK (10), az 1495/97/EK (11), a 23/2001/EK (12), a 252/2002/EK (13) és a 496/2003/EK (14) rendelet már nem releváns a marha- és borjúhúspiac közös szervezésének megfelelő működése szempontjából.
(2)
Az importbárány árának követésére vonatkozóan a 3882/90/EGK rendelet (15) elavult, mivel a Bizottság már nem rögzít illetékeket az élő juhfélék és a friss, hűtött vagy fagyasztott juhhús behozatalára. Megállapítást nyert továbbá az, hogy az e rendelet alapján a tagállamok által megállapított importárak nem képviselnek további hozzáadott értéket, azonban jelentős mértékű munkát és költséget igényelnek az adatgyűjtésben és -továbbításban érintett különböző hatóságok részéről. Ezért meg kell szüntetni a tagállamoknak ezen árak közlésére vonatkozó kötelezettségét.
(3)
Az érthetőség és a jogbiztonság érdekében ezért ennek megfelelően a fent említett rendeleteket hatályon kívül kell helyezni.
(4)
Az e rendeletben előírt intézkedések összhangban vannak a Marha- és Borjúhúspiaci Irányítóbizottság, valamint a Juh- és Kecskehúspiaci Irányítóbizottság véleményével,
ELFOGADTA EZT A RENDELETET:
1. cikk
A 2182/77/EGK, a 2173/79/EGK, a 2326/79/EGK, a 2539/84/EGK, a 2824/85/EGK, a 3882/90/EGK, a 2271/95/EK, a 773/96/EK, a 793/97/EK, az 1495/97/EK, a 23/2001/EK, a 252/2002/EK és a 496/2003/EK rendelet hatályát veszti.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. december 27-én.